**DISPOZIŢIA nr. 447**

**din 17 octombrie 2022**

**privind desemnarea echipei post-implementare a proiectului *“Îmbunătățirea infrastructurii rutiere de importanță regională - Traseu Regional Transilvania Nord, Drumul Bistriței, prin modernizarea și reabilitarea DJ 109 (intersecție DN1C – limita jud. Sălaj) de la Km 0+000 la Km 31+976” finanțat prin Programul Operațional Regional 2014 - 2020***

**Preşedintele Consiliului Judeţean Cluj,**

Având în vedere referatul nr. 40640/10.10.2022, elaborat de Direcţia Dezvoltare şi Investiţii, Serviciul Managementul Proiectelor, pentru desemnarea echipei post-implementare a proiectului “Îmbunătățirea infrastructurii rutiere de importanță regională - Traseu Regional Transilvania Nord, Drumul Bistriței, prin modernizarea și reabilitarea DJ 109 (intersecție DN1C – limita jud. Sălaj) de la Km 0+000 la Km 31+976” finanțat prin Programul Operațional Regional 2014 – 2020.

Luând în considerare:

* Proiectul *“Îmbunătățirea infrastructurii rutiere de importanță regională - Traseu Regional Transilvania Nord, Drumul Bistriței, prin modernizarea și reabilitarea DJ 109 (intersecție DN1C – limita jud. Sălaj) de la Km 0+000 la Km 31+976”*, cod SMIS 114102,
* Contractul de finanțare nr. 870/18.12.2017 pentru proiectul *“*Imbunătățirea infrastructurii rutiere de importanță regională - Traseu Regional Transilvania Nord, Drumul Bistriței, prin modernizarea și reabilitarea DJ 109 (intersecție DN1C – limita jud. Sălaj) de la Km 0+000 la Km 31+976”,
* Dispoziția Președintelui Consiliului Județean Cluj nr. 46/2018, cu modificările ulterioare prin Dispozițiie nr. 181/2019, 496/2019 și 176/2020 privind desemnarea echipei pentru implementarea proiectului *“Îmbunătățirea infrastructurii rutiere de importanță regională - Traseu Regional Transilvania Nord, Drumul Bistriței, prin modernizarea și reabilitarea DJ 109 (intersecție DN1C – limita jud. Sălaj) de la Km 0+000 la Km 31+976”,*

Ținând cont de dispozițiile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 58 alin. (1) și (3), art. 59 și art. 61-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 190 alin. (4), art. 191 alin. (1) lit. (f) din Ordonanța de urgență a Guvernului nr. 57/2019 privind codul administrativ, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 - 2020 cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E:**

**Art. 1.** Se desemnează echipa post-implementare a proiectului “Îmbunătățirea infrastructurii rutiere de importanță regională - Traseu Regional Transilvania Nord, Drumul Bistriței, prin modernizarea și reabilitarea DJ 109 (intersecție DN1C – limita jud. Sălaj) de la Km 0+000 la Km 31+976”, cod SMIS 114102, în următoarea componență :

1. Găzdac Alexandru - consilier Serviciul Tehnic, Situatii de Urgență în cadrul Direcției de Administrare a Domeniului Public și Privat al Județului Cluj;
2. Marilena Crișan Chindea – consilier Serviciul Urmărire și Decontare Lucrări în cadrul Direcției de Administrare a Domeniului Public și Privat al Județului Cluj;

**Art. 2.** Prezenta dispoziţie se comunică prin poșta electronică persoanelor desemnate la art. 1, Direcției de Administrare a Domeniului Public și Privat a Județului Cluj, Direcției de Dezvoltare și Investiții, precum şi Prefectului Judeţului Cluj.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

Alin TișeSimona Gaci